[{"text_idx": "#000002", "text": "Mae gen i angerdd at gerddoriaeth am nad oes unrhyw reolau na chyfyngiadau iddi. Mae\u2019n ffurf bersonol ar fynegiant ac yn iaith pan nad oes gennych chi unrhyw eiriau."}, {"text_idx": "#000003", "text": "Mae cerddoriaeth yn therapiwtig ac yn ddyddlyfr sy\u2019n fy ngalluogi i rannu fy stori\u0308au a\u0302 chynulleidfaoedd, gan fondio gyda\u2019n gilydd dros brofiadau cyffredin bywyd. Mae cerddoriaeth yn orfoleddus ac mae\u2019n elfen sy\u2019n caniata\u0301u i mi ddeall a mynegi fy emosiynau, fy nheimladau a fy meddyliau presennol."}, {"text_idx": "#000004", "text": "O edrych ar y llun yma, nid yw\u2019n anodd gweld sut rwy\u2019n teimlo am gerddoriaeth. Does dim llawer o bethau eraill a all wneud i rywun dynnu wyneb fel yna."}, {"text_idx": "#000005", "text": "I mi, mae cerddoriaeth yn ffordd i fynegi fy hun yn fewnol ond mae hefyd yn ffordd i gysylltu a\u0302 phobl a all ymdeimlo a\u0302\u2019r un emosiynau a mynegiant a\u0302\u2019r hyn y mae\u2019r gerddoriaeth yn eu cyfleu."}, {"text_idx": "#000006", "text": "Cerddoriaeth fu fy mywyd o\u2019r cychwyn, ac rwy bob amser yn chwilio am synau a cherddorion newydd. Rwy eisiau hybu artistiaid newydd o Gymru ar fy sioeau radio a fy rhestrau chwarae a bod ar flaen y gad o ran caneuon newydd. Yn y pen draw, rwy eisiau ymdrochi mewn diwylliant sy\u2019n fy nghyffroi, a chael fy amgylchynu ganddo, ac rwy mor ffodus i gael cyfrannu at hyn a\u2019r si\u0302n gerddoriaeth yma yng Nghymru."}, {"text_idx": "#000008", "text": "Mae cerddoriaeth yn bwysig i mi gan mai dyna\u2019r lle y gallaf droi iddo beth bynnag yw\u2019r sefyllfa, a dod o hyd i ennyd o ddihangfa, cyngor neu gysur."}, {"text_idx": "#000009", "text": "Mae cerddoriaeth yn bwysig i mi gan ei bod wir yn caniata\u0301u i mi fynegi fy hun ac mae\u2019n gwneud i mi deimlo\u2019n dda amdanaf fy hun."}, {"text_idx": "#000011", "text": "Cerddoriaeth yw\u2019r unig ffordd y gallaf wirioneddol fynegi fy hun. Mae\u2019n ffrind bore oes sy\u2019n gwybod fy nghyfrinachau oll, ac mae\u2019n eithriadol o bwysig i mi, yn fy mywyd proffesiynol a phersonol. Fy nyhead pennaf o ran fy ngherddoriaeth yw cael gwrandawiad, ysbrydoli pobl, ac i\u2019r neges fod yn bwysig i\u2019r sawl sy\u2019n gwrando."}, {"text_idx": "#000012", "text": "Mae cerddoriaeth wedi cael effaith enfawr arnaf i a fy nhaith fel artist ac fel unigolyn. Mae\u2019n caniata\u0301u i mi fynegi fy meddyliau mewnol. Mae\u2019n cynnig rhyddid mynegiant, ac mae ganddi\u2019r pw\u0302er i ddod a\u0302 phobl ynghyd. Mae gweld sut mae cerddoriaeth yn effeithio ar gymunedau mewn ffordd mor gadarnhaol yn dod a\u0302 llawenydd enfawr i mi."}, {"text_idx": "#000013", "text": "I mi, mae cerddoriaeth yn fframwaith ar gyfer mynegiant a chysylltiad."}, {"text_idx": "#000014", "text": "Rwy wedi cael fy amgylchynu gan gerddoriaeth gydol fy mywyd, ac mae wedi chwarae rhan greiddiol wrth greu pwy ydw i fel person. Mae\u2019n gyfrwng i fynegi emosiwn, sbarduno creadigrwydd a dod a\u0302 llawenydd i eraill, a gall ddod a\u0302 chymuned gyfan ynghyd."}, {"text_idx": "#000016", "text": "Ers cyn cof, bu pobl yn creu cerddoriaeth mewn rhyw ffurf, fel pe bai\u2019n dod yn naturiol i ni. Mae\u2019r ffurf ddiymatal yma ar fynegiant, i mi, yn rhan o\u2019r hyn sy\u2019n ein gwneud yn bobl. Rwy wedi clywed cerddoriaeth yn fy mhen drwy gydol fy mywyd, caneuon a thiwns rwy\u2019n ysu i\u2019w mynegi."}, {"text_idx": "#000017", "text": "Mae cerddoriaeth yn ffordd i mi fynegi fy nheimladau a\u2019m hemosiynau mewn ffyrdd na fyddwn i\u2019n gallu eu mynegi fel arall, mae\u2019n rhoi rhyddid llwyr i mi fod yn fi fy hun."}, {"text_idx": "#000018", "text": "Mae cerddoriaeth i mi yn gysyniad o angerdd ac arbrofi. Nid oes unrhyw ffordd gywir nac anghywir o'i wneud."}, {"text_idx": "#000019", "text": "Mae cerddoriaeth yn rhan annatod o fy modolaeth ac mae fy enaid yn rhan annatod o wead yr hyn ydw i. Cerddoriaeth yw bywyd, cerddoriaeth yw enaid, cynhaliaeth yw cerddoriaeth, mynegiant yw cerddoriaeth."}, {"text_idx": "#000020", "text": "Cerddoriaeth yw fy lloches grymusaf; mae wedi fy nghario drwy'r dyddiau tywyllaf ac wedi fy ngrymuso i fwynhau'r profiadau gorau. Lle diogel cyffredinol, mae'n cadarnhau ac yn sicrhau dim terfyn."}]